Diari Oficial de la Generalitat Valenciana


Sumari del DOGV 8427, del 20-11-2018 (2018/10709)

RESOLUCIÓ de 7 de novembre de 2018, del conseller d'Hisenda i Model Econòmic, de l'ampliació de crèdit en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.2.c de la Llei 22/2017, de pressupostos de la Generalitat per a l'exercici 2018, per la qual s'autoritza l'increment del pressupost de despeses per import de 2.346.895,67 euros.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8427

Data del DOGV
:   20-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10058


Data del document
:   07-11-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 de novembre de 2018, del conseller d'Hisenda i Model Econòmic, de l'ampliació de crèdit en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.2.c de la Llei 22/2017, de pressupostos de la Generalitat per a l'exercici 2018, per la qual s'autoritza l'increment del pressupost de despeses per import de 2.346.895,67 euros. [2018/10593]  
  
Al llarg de l'exercici s'han autoritzat determinades ampliacions de crèdits, en les dates i pels imports que es detallen a continuació, en el capítol 3 del programa 412.2, subprograma 412.25, Serveis generals de la Secretaria Autonòmica de Sanitat, per a donar cobertura pressupostària a una relació de sentències i actuacions judicials fermes que la Conselleria de Sanitat Universal i Salut Pública havia d'atendre:  
  
  
Data Import  
27 de febrer 2.639.968,37  
3 de maig 8.625.720,49  
16 de juliol 5.314.916,78  
22 d'octubre 7.182.607,63  
  
  
Una vegada esgotat aquest crèdit i havent remés la conselleria esmentada una nova relació de sentències fermes de les quals es deriven interessos per un total de 2.346.895,67 euros que han d'abonar-se amb caràcter urgent i també imputables al capítol 3 del subprograma 412.25, resulta necessari incrementar la seua dotació, per tractar-se de despeses incloses en els supòsits recollits en l'article 22 de la vigent llei de pressupostos, a càrrec de la previsió de resultat de l'exercici corrent.  
  
En conseqüència i en virtut del que es disposa en l'article 22.2.c de la Llei 22/2017, de pressupostos de la Generalitat per a l'exercici 2018, i el que es preveu en l'article 48 de la Llei 1/2015, d'hisenda pública, del sector públic instrumental i de subvencions, la Conselleria d'Hisenda i Model Econòmic adopta la següent resolució:  
  
S'autoritza un increment de crèdit en l'aplicació 87.84.69.9260.343.58.1, per import de 2.346.895,67 euros.  
  
València, 7 de novembre de 2018.- El conseller d'Hisenda i Model Econòmic: Vicent Soler i Marco.